આજરોજ ભાજપા પ્રદેશ અધ્યક્ષ જીતુ વાઘાણીએ ભાજપા કાર્યાલય ખાનપુર ખાતે પત્રકાર પરિષદને સંબોધતા જણાવ્યુ હતુ કે, ૨૦૧૯ની લોકસભા ચૂંટણીઓમાં ભવ્યાતિભવ્ય વિજય મેળવ્યા બાદ ગુજરાતની ગૌરવભૂમિ ઉપર પ્રથમવાર પધારી રહેલ લોકલાડીલા પ્રધાનમંત્રી નરેન્દ્ર મોદી તથા કુશળ સંગઠનકર્તા તરીકે દેશભરમાં લોકચાહના પ્રાપ્ત કરનાર રાષ્ટ્રીય અધ્યક્ષ અમિત શાહ ગુજરાતની ૬ કરોડની જનતા જનાર્દનના આભારદર્શન માટે પધારી રહ્યા છે.